Δευτέρα, 05.02.2024

**ΔΕΛΤΙΟ ΤΥΠΟΥ**

**Η Έλενα Γιατζόγλου αναλαμβάνει εμπορική διευθύντρια του ομίλου ACTION 24 - ATTICA TV - Flash.gr**

**Η Έλενα Γιατζόγλου** αναλαμβάνει την Εμπορική Διεύθυνση των Μέσων Μαζικής Ενημέρωσης στα οποία συμπεριλαμβάνονται τα τηλεοπτικά κανάλια **ACTION 24 και ATTICA TV**, καθώς και το ενημερωτικό portal **Flash.gr**.

**Η Έλενα Γιατζόγλου**, η οποία τα τελευταία 22 χρόνια εργάζεται στην εμπορική διεύθυνση διαδικτυακών και έντυπων μέσων, ξεκίνησε τη συνεργασία της με το **Flash.gr**, τον περασμένο Σεπτέμβριο, αναλαμβάνοντας την εμπορική ανάπτυξη του μέσου, στη νέα εποχή λειτουργίας του.

Έχοντας εργαστεί σε ομίλους και μέσα όπως ο ΔΟΛ, το Capital, το Έθνος και ο Φιλελεύθερος Τύπος, στον οποίο μάλιστα κατείχε τη θέση της Γενικής Διευθύντριας για 4 χρόνια, **η Έλενα Γιατζόγλου** αναλαμβάνει σήμερα την υλοποίηση της στρατηγικής ανάπτυξη συνεργειών ανάμεσα στα μέσα του ομίλου.

Η ανάληψη της εμπορικής διεύθυνσης των τριών μέσων, θα επιταχύνει την περαιτέρω ανάπτυξη των μέσων, μέσα από τη δημιουργία συνδυαστικών δυνατοτήτων προβολής για τους διαφημιζόμενους.